François Gillen

De François (Franz) Gillen, gebuer den 10. Juni 1914 zu Iechternach, a gestuerwen den 3. November 1997 an der Zithaklinik an der Stad LëtzebuergÉtat civil, Stad Lëtzebuerg, Stierfakt N° 1252 vum 3. November 1997.De Franz Gillen war zu Iechternach am Altersheem "Belle-Vue", mee hien ass net zu Iechternach gestuerwen, wéi dat beim Roger Bour (2000), am „Luxemburger Lexikon“ (Hausemer 2006) oder an engem Artikel vum Linda Eischen (2008) steet; cf. Massard, J.A., 2020. Echternach : Réhabilitation d'une sculpture de François Gillen., war e lëtzebuergesche Zeechner, Moler, Sculpteur a Createur vu Vitrailen a Mosaicken.

De François Gillen huet vun 1945 un a Frankräich gelieft. Hien huet och Mosaicken a Kierchefënsteren, ë. a. vun der Iechternacher Basilika geschaaft. Vun him ass och d'Monument vun der nationaler Solidaritéit um Kanounenhiwwel an der Stad Lëtzebuerg.

1948 huet hien, zesumme mat de Kënschtler Victor Jungblut, Joseph Probst a Lucien Wercollier am Cercle municipal an der Stad um éischte Salon de la Nouvelle Équipe ausgestalltLuxemburger Wort vum 22. Mee 1948, S. 2 (Link). Hie war 1954 ee vun de Grënner vun den Iconomaques.

A senger Sëtzung vum 19. Abrëll 2021 huet den Iechternacher Gemengerot eng Strooss am Lotissement Oachtergäiert nom Franz Gillen benannt: "rue François Gillen".Gemeinderatssitzung vom 19.04.2021. In: Eechternoacher Gemäneblatt 06/2021, S. 4. Kuck och: Eine Skulptur von Franz Gillen im Eingang des Erholungszentrums. In: Eechternoacher Gemäneblat 12/2020, S.13.Am "Iechternacher Gemäneblat" vum Juni 2023 gëtt am Bericht iwwer d'Sëtzung vum Gemengerot vum 24. Abrëll 2023 eng Strooss mam Numm "rue François Gillen" an der "Mëttelkrunn" erwäänt (Gemeinderatssitzung vom 24.04.2023, Eechternoacher Gemäneblat 06/2023, S. 5). Dobäi handelt et sech ëm eng Verwiesslung tëscht Mëttelkrunn an Oachtergäiert; an deen Numm ass och net nei, wéi do steet, mee gouf jo schonn 2021 kreéiert.

 Wierker 
 Freskemolerei Sciences (1954) am Lycée classique d'Echternach zu Iechternach (gouf bei Ëmbauaarbechten zerstéiert)
 Mosaik-Wierker um Postgebai zu Iechternach
 Mosaik um Garage Arnold Kontz zu Bouneweg
 Fënsteren am Dënzelt zu Iechternach
 En Deel vun de Fënsteren an der Basilika zu Iechternach
 Fënstere vun der Péitrus a Paulus-Kierch zu Iechternach
 Glasbetongfënsteren an der Kierch zu Lëtzebuerg-Belair
 En Deel vun de Fënsteren an der Kierch zu Lëtzebuerg-Bouneweg
Buer fir den 30. Anniversaire vun de Réimeschen Traitéen am Garer Quartier an der Stad
Monument vun der nationaler Solidaritéit um Kanounenhiwwel an der Stad.

 Gielchen 



 Literatur 
BIL et Cahiers Luxembourgeois (éds), 1995. François Gillen un artiste. Echternach eine Stadt. Luxembourg, 93 S. ISBN 2-919976-19-2
 Bour, Roger, 2000. Portraits: Wer ist wer in Luxemburg? Impr. Saint-Paul, Luxembourg, 317 S. [Gillen François: S. 81].
 Courthion, Pierre, 1978. François Gillen. Paris: Musée de poche, Luxembourg, Bourg-Bourger, 109 S.
 Eischen, Linda, 2008. François Gillen. Ons Stad 89: 77-79. (An der Serie: La Collection Luxembourgeoise du musée national d'histoire et d'art). PDF.
 Hausemer, Georges, 2006. Luxemburger Lexikon. Das Großherzogtum von A-Z. 1. Auflage. Luxembourg, Editions Binsfeld, 479 S. [Gillen François: S. 142]. 
 Kayser, Lucien, 2009. face à face: la fonction publique et l'art luxembourgeois. Confédération générale de la fonction publique. Lëtzebuerg. ISBN 978-2-87954-212-6. (Ss. 20-21)
 Mosar, Christian, 2014. François Gillen (1914-1997). « Peintre architectonique ». Die Warte 19|2440 vum 19. Juni 2014, S. 4-5.
 Spang, Paul, 1995. Mit Franz Gillen durch Echternach und seine Geschichte. In: BIL et Cahiers Luxembourgeois (éditeurs): François Gillen, un artiste. Echternach, eine Stadt. Luxembourg, S. 57-87. (id. in: Les Cahiers luxembourgeois 1995 (3), S. 56-87).
 Spang, Paul, 1997. François Gillen, 10. Juni 1914 – 3. November 1997. In: Epternacum. Les Cahiers luxembourgeois 1997, N° spécial, S. 65-66.
 Theis, Marc & Elisabeth Vermast: Artistes luxembourgeois d'aujourd'hui, Edition Marc Theis, Lëtzebuerg / Hannover, 1995, S. 36-37.

 Kuckt och 
 Lëscht vu lëtzebuergesche Konschtschafenden

Um Spaweck
 Lucien Kayser: "Un art d'irradiation: Exposition rétrospective sur François Gillen à la Villa Vauban." d'Lëtzebuerger Land, Nr. 9 / 27. Februar 1987, S.13.

Kategorie:Gebuer 1913
Kategorie:Gestuerwen 1997
Kategorie:Lëtzebuergesch Moler
Kategorie:Lëtzebuergesch Sculpteuren
Kategorie:Officier de l'Ordre de Mérite du Grand-Duché de Luxembourg
Kategorie:Persounen, no deenen eng Struktur zu Lëtzebuerg genannt ass